Godshem

duum|De Haadler Kanaal bi Godshem
duum|Schöppwark an de Gösch
Godshem () is en Dörp un Gemeen in’n Landkreis Cuxhoben, Neddersassen, mit . De Oort Godshem deelt sik op in dat Noorderenn, dat Süderenn un dat Karkdörp. Ans gifft dat noch den lüttjere Oortsdeel An’n See.

 Geografie 

Von Godshem na Oosten to liggt de Balksee.

De Naveröörd sünd dat Süderenn von Bülkau, Oppeln un Boomoor in’n Noordoosten, Eekhoffsbarg, Sankt Joost un Stinst in’n Süüdoosten, Ooldbachenbrook in’n Süden, dat Süderenn von Steenau in’n Süüdwesten, dat Noorderenn von Steenau un Mehmstood in’n Westen un Mislag un Helmworth in’n Noordwesten.

Navergemenen sünd Bülkau in’n Noordoosten, Stinst in’n Süüdoosten, Steenau in’n Süüdwesten un Helmworth in’n Noordwesten.

 Historie 

Godshem kummt 1325 toeerst in de Oorkunnen vör.

De Oort weer vör 1885 Deel von dat Amt Oterndörp un weer denn in’n Kreis Hadeln. 1932 is dat an’n Landkreis Land Hadeln kamen un 1977 denn Deel von’n Landkreis Cuxhoben worrn.

In’n Eersten Weltkrieg sünd 29 Soldaten ut Godshem fullen oder vermisst un in’n Tweten 83http://www.denkmalprojekt.org/dkm_deutschland/odisheim.htm.

 Inwahnertall 

 Religion 

duum|Joost-Kark
Godshem is evangeelsch-luthersch präägt un billt mit de Joost-Kark en egen Kaspel.

För de Kathoolschen is de Hillig-Krüüz-Kark in Oterndörp tostännig.

 Wapen 

Dat Wapen von Godshem wiest baven op blauen Grund twee sülvern Pielkruudbläder un ünnen op sülvern Grund een blau Pielkruudbladd. De twee Feller sünd dör en Band von twee Regen ümschichtig blau un sülvern Rechtecken deelt.

 Politik 

 Gemeenraad 

Liddmaten
 2016:
 CDU: Arno Heß, Patrick Plate, Hendrik Schröder, Stefan Skowron, Uwe Söhl, Anke Steffens, Arabell Stolter

 Börgermeesters 

 Zeit  Börgermeester  Partei –2011  Erich Janssen  CDU 2011–  Stefan Skowron  CDU

 Kultur 

In Godshem steiht en Denkmaal för de Fullenen ut de twee Weltkrieg’.

 Verenen 

Godshem hett en Schützenvereen, de 1906 grünnt worrn is, un en egen Freewillige Füürwehr. De Turn- un Sportvereen is von 1957.

 Weertschop un Infrastruktur 

 Verkehr 

De Oort liggt an de Landsstraat 144, de in’n Noordoosten na Bülkau, Kedenbrook un in Neehuus an de Bundsstraat 73 ran löppt. In’n Süüdwesten geiht de L 144 na Steenau un an de L 117 ran. In’n Noordwesten geiht de K 20 över Mislag na Helmworth an de L 117 un na Süüdoosten löppt de K 34 över Sankt Joost, Stinst un Mittelsnohn na de L 116.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 4 Niewohl liggt so 23 Kilometer in’n Westen von Godshem an de L 119.

Dör de Gemeen löppt ok de Haadler Kanaal.

De nächste Bahnhoff is de Bahnhoff Kumbarg an de Nedderelvbahn.

 Lüüd 

De Schriever Helmut Salzinger hett in de letzen Johren von sien Leven op en Hoff in Godshem leevt, den he Head Farm nömen dee. De Ünnernehmer Georg Rieper liggt in Godshem begraven.

 Footnoten 

 Weblenken 

 Websteed von de Samtgemeen (hoochdüütsch)

Kategorie:Oort
Kategorie:Landkreis Cuxhoben